stanford-oval/wikipedia huggingface dataset:
אישה רעה

| --- | --- |
 מבוסס על:  דונה ברברה
 שיר הנושא:  La Doña sin Dueño
 סוגה:  רומנטיקה ,אופרת סבון
 יוצרים:  Rómulo Gallegos 
 כותבים:  בזיליו אלווארז ג 'ררדו קדנה איליי אסקינאזי חוסה ויסנטה ספאטארו יוטצ 'ל מרטינז
 שחקנים:  ארסלי ארמבולה   דויד צ'וקרו   דנה פאולה
 ארץ מקור:  ארצות הברית
 שפות:  ספרדית
 מקום התרחשות:  מקסיקו סיטי 
 מספר עונות:  2 
 מספר פרקים:  120 (עונה ראשונה) 75 (עונה שנייה)
 תוכנית המשך:  אישה רעה 2
 הפקה
 חברת הפקה:  Argos Comunicación 
 הפצה:  טלמונדו
 טכניקת צילום:  מערך מרובה מצלמות 
 אורך פרק:  42-45 דק'
 שידור
 רשת שידור:  טלמונדו
 רשת שידור בישראל:  ויוה
 תקופת שידור מקורית:  26 בנובמבר 2016 – 27 באפריל 2020
 קישורים חיצוניים
 אתר רשמי
 דף התוכנית ב-IMDb
 
לוגו הטלנובלה המקסיקנית-אמריקאית "אישה רעה".
אישה רעה (בספרדית: La Doña, בתעתיק עברי 'לה דוֹנְיָה' ובתרגום חופשי: ״הגברת״) היא טלנובלה מקסיקנית־אמריקאית שנכתבה בשנת 2008 על ידי חוסה וויסנטה ספאטארו עבור ערוץ טלמונדו, בכיכובה של אדית גונסלס. הטלנובלה, המבוססת על ספרו של הסופר והפוליטיקאי הונצואלי רומולו גאייגוס (Rómulo Gallegos) "דונה ברברה", הופקה על ידי חברת טלמונדו וארגוס תקשורת. היא מספרת על אלטגראסיה (ארסלי ארמבולה) אישה יפהפייה, אלגנטית ומצליחה, שחוותה בנערותה אונס, ולאחר מכן נרצחו הוריה לנגד עיניה. אירועים אלו הותירו אותה בטראומה, שגרמה לה לצאת בבגרותה למסע נקמה.
הסדרה כוללת צוות שחקנים, שחלקם מוכרים מאד, ביניהם ארסלי ארמבולה, דויד צ'ואקארו, דנה פאולה ורבקה ג'ונאס.
הפרק הראשון בסדרה פורסם באתר הבית של טלמונדו ב-24 בנובמבר 2016 והוקרן לראשונה בטלוויזיה ב-29 בנובמבר 2016. בפרק הראשון של הסדרה צפו 1.85 מיליון צופים,  ופרק הסיום  1.71 מיליון צופים.
הסדרה שודרה בישראל בשנת 2017 בערוץ ויוה ישראל, ברשתות הוט, Yes, סלקום טי וי ופרטנר טי וי.
בשנת 2020 שודרה העונה השנייה של אישה רעה, עם סיפור המקשר לסיום העונה הראשונה.
עלילה

"אישה רעה" היא סיפור של נקמה, פיתוי ובגידה המבוססים על חייה של אלטגרסיה, אישה שהייתה קורבן של אונס כאשר הייתה נערה. היא גם עדה לרצח חברה באותו הזמן, ססר, ולרצח הוריה. בעקבות האונס אלטגרסיה ילדה בת בשם מוניקה, אך לא יכלה לגדל אותה משום שהיא לא רצתה שהילדה תהיה מין זיכרון של החוויה אשר גרמו לה לחוות. למזלן, הגורל יאחד אותן מחדש כאשר שתיהן יתאהבו באותו בן אדם, סאול אגירה, אשר עובד למען פרנסתו ומשפחתו כעורך דין למען נשים אשר עברו התעללויות במשפחה. שלושה עולמות יתאחדו בהתנגשות של תבונה, טינה ואהבה, שם ינצח צדק כאדם המוסרי והניצחון הגדול של הסיפור הזה. במהלך הטלנובלה אלטגרסיה, בעזרת יד ימינה, בראוליו, מוציאה לפועל את תוכנית הנקמה שלה. היא מגלה שמוניקה חזרה לחייה, שדודתה החמדנית יסניה סוחטת אותה, ואף מסתתר סוד אפל מאחורי בראוליו, יד ימינה. בנוסף, למוניקה יש בעיות משלה - אביה שסובל ממחלה חשוכת מרפא והיא אינה יודעת שימיו ספורים. היא פוגשת בסאול, אך ההתחלה ביניהם מקרטעת מכיוון שלסאול יש חברה בשם חימנה. ואם זה לא מספיק, שוטר העונה לשם גבינו גם שם עליה עין מאוד לא רצויה.
בסוף העונה הראשונה מוניקה וסאול מתחתנים כאשר אלטגרסיה צופה בהם. בראוליו, לאחר מסכת ההתעללויות של אשתו ובנו, נדרס למוות לאחר מרדף על ידי המשטרה. לאסרו, אביה של מוניקה, נפטר. יסניה חוטפת כדור כדי להגן על מוניקה ומתה. בעלה הראשון של אלטגרסיה, פליפה, נרצח על ידי רפאל, לאחר שפיתח רומן עם רחינה, אחותה של אלטגרסיה. קארן יורה בכתף של אלטגרסיה ומתפתח מרדף. בסופו של דבר, אלטגרסיה נכנסת למים ונעלמת. כולם חושבים שהיא מתה אך היא נמצאת בפריז. סאול ומוניקה מאושרים יחד.
צוות שחקנים

ארסלי ארמבולה - אלטגרסיה סנדובל (נקראת גם "הגברת").
דויד צ'וקארו - סאול אגירה.
דנה פאולה - מוניקה הרננדס.
רבקה ג'ונאס - יסניה סנדובל.
אודיסאו ביצ'יר - לסרו הרננדס.
אנדראה מרטי - רחינה סנדובל.
חואן ריוס קנטו - רפאל קברל.
דייגו סולדנו - דניאל ייאמס.
דניאלה בסקופה - ולריה פוארטס.
מאוריסיו איזק - חוסטינו לופז.
פטימה מולינה - לידייה קורונה.
חוסה מריה גלאנו - בראוליו פאדיה.
ונסה ראסטרפו - חימנה.
מריה דל כרמן פליקס - לטיסיה קברל.
רוברטו קיחאנו - גבינו דומינגס.
קלאודיו רוקה - ד"ר אדולפו מנדוסה.
מריו מורן - אמיליאנו. קברל.
מישל אולברה - איסבלה סנדובל.
לאו דלוגליו - דייגו פאדייה.
קרלוס טורס - פליפה.
גיסל קורי - מרגריטה וואסקס.
מרייה סיארה - השוטרת קארן.
רפאל סנצ'ס נבארו - חיימה אגירה.
מקרי המוות

| שחקן | דמות | כיצד מת? |
| --- | --- | --- |
| רבקה ג'ונאס | יסניה סנדובל | נרצחה |
| אודיסאו ביצ'יר | לסרו הרננדס | מת ממחלתו. |
| חואן ריוס קנטו | רפאל קאבארל | נדקר למוות. |
| חוסה מריה גלאנו | בראוליו פאדיה | נדרס למוות |
| ואנסה ראסטרפו | חימנה | נחנקה למוות. |
| רוברטו קיחאנו | גבינו דומינגס | נרצח. |
| מריו מורן | אמיליאנו קברל | תאונת אופנוע. |
| קרלוס טורס | פליפה | התנקשות. |
| רפאל סנצ'ס נבארו | חיימה אגירה | נרצח. |
| אסטבן סובראנס | פרנסיסקו ווגה | נרצח. |
| חואן קרלוס רמולינה | מיגל פרסאידו | נרצח. |
| מנואל בלחרמה | קורונל אלחנדרו סספדס | נרצח. |
הפקה

הטלנובלה הוצגה בטלמונדו בין השנים 2016-2015, ב-6 ביוני 2016 טלמונדו הודיעו על המשתתפים אשר יככבו בטלנובלה.
פרסים ומועמדויות

| שנה | טקס | קטגוריה | הגדרה | תוצאה | הפסיד ל> . |
| --- | --- | --- | --- | --- | --- |
| 2017 | פרסי העולם שלך | הטלנובלה הכי האהובה | La Dona | זכייה |  |
| 2017 | פרסי העולם שלך | השחקן הראשי האהוב ביותר | דויד צ'וקארו | מועמדות | רפאל אמאיה (אדון השמיים) |
| 2017 | פרסי העולם שלך | השחקנית הראשית האהובה ביותר | ארסלי ארמבולה | זכייה |  |
| 2017 | פרסי העולם שלך | הרשע הכי טוב | חוסה מריה גלאנו | זכייה |  |
| 2017 | פרסי העולם שלך | השחקן האהוב | אודיסאו ביצ'יר | מועמדות | חואן פבלו אורגו (חטאים) |
| 2017 | פרסי העולם שלך | השחקנית הכי אהובה | דנה פאולה | מועמדות | כרמן אוב (אדון שמיים) |
| 2017 | פרסי העולם שלך | הזוג הכי טוב | דויד צ'וקארו וארסלי ארמבולה | זכייה |  |
| 2017 | פרסי העולם שלך | השחקן האהוב עם המזל הכי רע | דויד צ'וקארו | מועמדות | קרולינה בייטן (חטאים) |
המופע של מר פיבודי ושרמן

| --- | --- |

לוגו הסדרה
 מבוסס על:  מר פיבודי ושרמן
 שיר הנושא:  Peabody & Sherman Theme Song
 סוגה:  אנימציה, קומדיה, מיוזיקל, היסטוריה
 כותבים:  John T. Reynolds 
 בימוי:  ג'ון סנפורד   גרג מילר   מייקל בל
 מדבבים:  כריס פרנל   מקס צ'ארלס   דאווין ג'וי רנדולף   דייטר ג'נסן   דייוויד פ. סמית'
 מדבבים בעברית:  גלעד קלטר   ניר פרץ   הילה זיתון   דן קיזלר   סער בדישי   ערן מור   ספיר דרמון   צביקה פורמן   בר סביר   ניר טרטר
 ארץ מקור:  ארצות הברית ארצות הברית
 שפות:  אנגלית (דובב לשפות נוספות ובהן עברית)
 מקום התרחשות:  ניו יורק 
 מספר עונות:  4
 מספר פרקים:  52
 הפקה
 מפיק:  רוב מינקוף
 מפיקים בפועל:  דייוויד פ. סמית'   טיפני וורד
 חברת הפקה:  אולפני ההנפשה של דרימוורקס   Jay Ward Productions  DHX  Media   DreamWorks Classics
 הפצה:  NBCUniversal הפקות, נטפליקס 
 אורך פרק:  כ-23 דקות
 שידור
 רשת שידור:  נטפליקס
 רשת שידור בישראל:  ערוץ הילדים
 תקופת שידור מקורית:  9 באוקטובר 2015 – 21 באפריל 2017
 תקופת שידור בישראל:  3 ביולי 2016 – רץ
 קישורים חיצוניים
 אתר הסדרה
 דף התוכנית ב-IMDb
 
המופע של מר פיבודי ושרמן (באנגלית: The Mr. Peabody & Sherman Show) היא סדרת אנימציה אשר הופקה על ידי אולפני ההנפשה של דרימוורקס. הסדרה היא סדרת בת של הסרט "מר פיבודי ושרמן".
העונה הראשונה עלתה בנטפליקס ב-9 באוקטובר 2015, העונה השנייה ב-18 במרץ 2016, העונה השלישית ב-21 באוקטובר 2016 והעונה הרביעית ב-21 באפריל 2017. לסדרה הוזמנו 78 פרקים בסך הכל.
בישראל שתי העונות הראשונות שודרו החל מ-3 ביולי 2016 עד ל-7 באוגוסט 2016.
עלילה

מר פיבודי – הכלב החכם בעולם, ועוזרו – בנו המאומץ שרמן, מנחים תוכנית אירוח ומציגים את הרפתקאותיהם ברחבי ההיסטוריה.
דמויות ומדבבים

| דמות | מדבב באנגלית | מדבב בעברית |
| --- | --- | --- |
| מר פיבודי | כריס פרנל | גלעד קלטר |
| שרמן | מקס צ'ארלס | ניר פרץ |
| כריסטין | דאווין ג'וי רנדולף | הילה זיתון |
| מר הובסון | דייטר ג'נסן | דן קיזלר |
| תינוק ציפור | דייטר ג'נסן |  |
| גברת הוגס | דייוויד פ. סמית' |  |
| Orchoptitron | דייוויד פ. סמית' |  |
| אורוויל רייט | דייוויד פ. סמית' |  |
שידור

| עונה | עונה | מספר פרקים | תאריך שחרור בארצות הבריתארצות הברית | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- |
|  | 1 | 13 | 9 באוקטובר 2015 | 3 ביולי 2016 | 19 ביולי 2016 |
|  | 2 | 13 | 18 במרץ 2016 | 20 ביולי 2016 | 7 באוגוסט 2016 |
|  | 3 | 13 | 21 באוקטובר 2016 |  |  |
|  | 4 | 13 | 21 באפריל 2017 |  |  |
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- |
| 1 | 1 | המופע המושלם / נפוליאון | 9 באוקטובר 2015 | 3 ביולי 2016 |
| 2 | 2 | תקועים / מוצרט | 9 באוקטובר 2015 | 4 ביולי 2016 |
| 3 | 3 | חיית המחמד של שרמן / מרקו פולו | 9 באוקטובר 2015 | 5 ביולי 2016 |
| 4 | 4 | שיר באזיקים / האחים רייט | 9 באוקטובר 2015 | 6 ביולי 2016 |
| 5 | 5 | נותני החסות / קלאופטרה | 9 באוקטובר 2015 | 7 ביולי 2016 |
| 6 | 6 | חור שחור / וינסטון צ'רצ'יל | 9 באוקטובר 2015 | 10 ביולי 2016 |
| 7 | 7 | שחור הזקן / ילד גדול | 9 באוקטובר 2015 | 11 ביולי 2016 |
| 8 | 8 | המעריצה מספר אחת / המלכה איזבלה | 9 באוקטובר 2015 | 12 ביולי 2016 |
| 9 | 9 | ההורים של פיבודי / גלילאו | 9 באוקטובר 2015 | 13 ביולי 2016 |
| 10 | 10 | משחקי התגים / מארק טוויין | 9 באוקטובר 2015 | 14 ביולי 2016 |
| 11 | 11 | טובה לכריסטין / ליידי גודייבה | 9 באוקטובר 2015 | 17 ביולי 2016 |
| 12 | 12 | פסטיבל ימי הביניים / ג'ון סאטר | 9 באוקטובר 2015 | 18 ביולי 2016 |
| 13 | 13 | התפרצות / המשחקים ביוון המעתיקה | 9 באוקטובר 2015 | 19 ביולי 2016 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- |
| 14 | 1 | יוצאים למסע / קתרינה הגדולה | 18 במרץ 2016 | 20 ביולי 2016 |
| 15 | 2 | ביצה מקושקשת / ג'ורג' סטיבנסון | 18 במרץ 2016 | 21 ביולי 2016 |
| 16 | 3 | תרגיל בקרקס / טאג' מאהל | 18 במרץ 2016 | 24 ביולי 2016 |
| 17 | 4 | תקליטים ושיאים / הוטו מטואה | 18 במרץ 2016 | 25 ביולי 2016 |
| 18 | 5 | הסיוטים של שרמן / אקאשי שיגאנוסוקה | 18 במרץ 2016 | 26 ביולי 2016 |
| 19 | 6 | אורכופטיטרון מאוהב / ג'ון הרינגטון | 18 במרץ 2016 | 27 ביולי 2016 |
| 20 | 7 | בתוך הובסון / אנני אוקלי | 18 במרץ 2016 | 28 ביולי 2016 |
| 21 | 8 | הדיאטה של מר פיבודי / חואן פונס דה ליאון | 18 במרץ 2016 | 31 ביולי 2016 |
| 22 | 9 | סוכן חשאי שרמן / אלכסנדר קרטרייט | 18 במרץ 2016 | 1 באוגוסט 2016 |
| 23 | 10 | חילופי תלמידים / דיקנס | 18 במרץ 2016 | 2 באוגוסט 2016 |
| 24 | 11 | בחורים קשוחים / ג'ורג' קראם | 18 במרץ 2016 | 3 באוגוסט 2016 |
| 25 | 12 | ידעתי שזה יקרה / סאקאצ'ווה | 18 במרץ 2016 | 4 באוגוסט 2016 |
| 26 | 13 | התוכנית המושלמת, שוב / אריסטופנס | 18 במרץ 2016 | 7 באוגוסט 2016 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- |
| 27 | 1 | The Wrath of Hughes | 21 באוקטובר 2016 |  |
| 28 | 2 | Jump the Whale Shark / Frédéric Bartholdi | 21 באוקטובר 2016 |  |
| 29 | 3 | Pea Dummy / Mary Anning | 21 באוקטובר 2016 |  |
| 30 | 4 | Climate Control / Ziryab | 21 באוקטובר 2016 |  |
| 31 | 5 | Brain Switch / Koikawa Harumachi | 21 באוקטובר 2016 |  |
| 32 | 6 | Super Sherman / Ada Lovelace | 21 באוקטובר 2016 |  |
| 33 | 7 | Mouse Hunt / David Bushnell | 21 באוקטובר 2016 |  |
| 34 | 8 | Sweet Little Lies / Allan Pinkerton | 21 באוקטובר 2016 |  |
| 35 | 9 | Tree House / Queen Hatshepsut | 21 באוקטובר 2016 |  |
| 36 | 10 | This Is Your Life? / Robert Edwin Peary | 21 באוקטובר 2016 |  |
| 37 | 11 | Telethon / Enrico Caruso | 21 באוקטובר 2016 |  |
| 38 | 12 | Spooktacular / Nicolas Joseph-Cugnot | 21 באוקטובר 2016 |  |
| 39 | 13 | Return of the Guapos Part 1 / Lucy Walker | 21 באוקטובר 2016 |  |
פרקים > עונה 4

| מספר הפרק (בסדרה) | מספר הפרק (בעונה) | שם הפרק | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- |
| 40 | 1 | Return of the Guapos Part 2 | 21 באפריל 2017 |  |
| 41 | 2 | Return of the Guapos Part 3 | 21 באפריל 2017 |  |
| 42 | 3 | Magic Hiccups / Gaius Maecenas | 21 באפריל 2017 |  |
| 43 | 4 | Sherman's Tooth / Voyager Gold Record | 21 באפריל 2017 |  |
| 44 | 5 | Gone Comic Gone / Harry Houdini | 21 באפריל 2017 |  |
| 45 | 6 | P-Bro / First Canine Police Force | 21 באפריל 2017 |  |
| 46 | 7 | Cheerleaders / Mansa Musa | 21 באפריל 2017 |  |
| 47 | 8 | Bring Your Kids to Work Day / Leif Erikson | 21 באפריל 2017 |  |
| 48 | 9 | Orchopti-NOT-ron / Mulan | 21 באפריל 2017 |  |
| 49 | 10 | The Show's the Thing / Peter Cooper | 21 באפריל 2017 |  |
| 50 | 11 | Peabody's Delivery / Joe vs. the Peabody and Sherman | 21 באפריל 2017 |  |
| 51 | 12 | Seen It / Edgar Allan Poe | 21 באפריל 2017 |  |
| 52 | 13 | The Perfect Perfect Show Again Again / Abraham Lincoln | 21 באפריל 2017 |  |
הערות שוליים

↑  Hulett, Steve (14 באוגוסט 2014). "Animation Work In And Around Los Angeles". The Animation Guild. נבדק ב-15 באוגוסט 2014. {{cite web}}:  (עזרה)
1 2  עד שידורו בישראל, כל פרק ייכתב בשמו המקורי באנגלית
תנועת דור דעה

הרב יחיא קאפח מייסד הזרם
תנועת דור דעה (כונתה: דְּרַאדֲּעַה, ואנשיה: דַּרְדְּעִים) היא פלג ביהדות תימן, שנוסד בעיר צנעא בתחילת המאה העשרים, על ידי הרב יחיא קאפח ותלמידיו. הפילוג נבע מן המחלוקת בין חברי הקבוצה לשאר יהודי תימן בנוגע לקבלה ולהלכה הנפסקת על פיה. תנועת "דור דעה" ביקשה לשחזר את מה שראתה כתפיסה המקורית של היהדות, במטרה לתקן את הנטייה לעבר הקבלה, שבה ראתה עבודה זרה. המודל שעמד בפניהם של מייסדי התנועה היה זה של הרמב"ם.
מטרות התנועה היו:
מלחמה בהשפעת הזוהר והקבלה, שהיו רווחים אז בחיי יהדות תימן, ואשר הדרדעים האמינו כי הם לא רציונליים ואף נחשבים לעבודה זרה.
שחזור של מה שלדעתם היא גישה רציונלית ליהדות, המושרשת במקורות יהודיים מוסכמים, כגון התלמוד, רב סעדיה גאון ובעיקר הרמב"ם.
שמירה על המסורת הישנה (בלאדית) של מנהגי יהודי תימן, שלדעתם מבוססת על גישה זו.
כיום אין תנועת דור דעה רשמית, אך המונח משמש ליחידים ובתי כנסת בקהילה התימנית (בעיקר בישראל), החולקים את ההשקפה של התנועה המקורית. יש גם כמה קבוצות, הן בתוך העדה התימנית והן מחוצה לה, המחזיקות בעמדה דומה במקצת, המתארות את עצמן כתלמידי הרמב"ם (או "רמב"מיסטים") ולא כדרדעים.
מקור השם

התנועה קיבלה את שמה בשנת 1912, למרות שבפועל הקו הרעיוני של התנועה התקיים הרבה לפני שהתנועה התמסדה וקיבלה את כינויה. לדברי האתנוגרף וההיסטוריון שלמה דב גויטיין, חיים חבשוש היה חבר בתנועה זו לפני שניתן לה השם "דור דעה", לדבריו "...הוא [=חיים חבשוש] וחבריו, נמצאים בחלקם תחת השפעה אירופית, אך מונעים בעיקר מהתפתחויות בקרב יהודי תימן עצמם, הקימו קבוצה שהתנגדה בלהט לכל אותם כוחות של מיסטיקה, אמונה טפלה ופאטאליזם שהיו אז כל כך נפוצים בארץ וחתרו לחקירה מעמיקה וחשיבה עצמאית, וליישום של שני אותם רעיונות בחיים." רק כמה שנים מאוחר יותר, כאשר יצא הרב יחיא קאפח נגד חלק מאנשי הקהילה שהושפעו מהקבלה ונוצר פילוג בקהילה, והמוסלמים איימו להרוג את היהודים שהאמינו בקבלה (כי הדרדעים האשימו אותם בעבודה זרה, היות שהם מאמינים בעשר ספירות) יצא נגדו הרב יחיא יצחק הלוי, שעל אף שהיה משכיל ורמב"מיסט, לא יכול היה לשתוק אל מול הפילוג והסכנה. הוא כינה אותם בשם "דראדעה", מילה שהיא ריבוי שבור בערבית המורכב מהמילים העבריות דור דעה." חברי הקבוצה כינו עצמם בשם "דור דעה" ואילו את מתנגדיהם והלוחמים בהם כינו "עיקשים". מתנגדיהם כינו אותם "דרדעים", מתוך עיוות מכוון של השם, או בהשפעת הלהג היהודי-צנעאני "דרדעי" ביחיד ו"דראדעה" ברבים, כינוי שהשתרש בסופו של דבר.
היסטוריה > התפתחות מנהגי הבלדים והשאמיים

כבר בחייו, בחרו יהודי תימן לקבל עליהם את הרמב"ם כפוסק עיקרי וכמעט יחידי, וכן מציין הרב יחיא צאלח ראב"ד בבית הדין הגדול בצנעא מהמאה ה-18:
דע דארץ המערב ומצרים וארץ תימן אתריא דהרמב"ם הוא, וזה גלוי ומפורסם בספרים ובפי כל.
סייעו לכך הקשרים המיוחדים של הרמב"ם עם היהודים בתימן, ופעולותיו להצלתם מגזרות השלטון המוסלמי. ישנה מסורת בין חכמי תימן, כי יהודי תימן בחרו במודע לאמץ את משנת הרמב"ם, לאור ההתאמה הרבה בין שיטתו ההלכתית לבין מנהגיהם הקיימים של יהודי תימן עוד מתקופת הגאונים.
מאז הלכו יהודי תימן לפי פסיקתו של הרמב"ם כמעט בכל הנושאים ההלכתיים, וסידור התפילה שלהם, התכלאל, היה זהה לנוסח המופיע בספר אהבה. מעידים על כך כתביהם של כמה רבנים ידועים כמו הרמב"ן, רבי עובדיה מברטנורא והמהרי"ץ. מסורת תימן נפרדת אפוא גם מהזרם הספרדי וגם מהזרם האשכנזי ביהדות.
במאות ה־16 וה־17 חדרה תורת הקבלה ששורשה באירופה אל תוך תימן, בעיקר בשיטת האר"י ומקובלי צפת, הודות לספרי הדפוס הרבים שהודפסו אז. לא תמיד פירוש הדבר היה שינוי בסדר התפילה; האר"י עצמו סבר כי כל אדם צריך לשמור על נוסח התפילה שהורש מאבותיו, כדי שתפילותיו יגיעו לשער המתאים בגן עדן לשבט שממנו הגיע. עם זאת, אנשים וקהילות רבות ברחבי העולם (בעיקר יהודים מזרחים אך גם חסידים) החליפו את נוסח התפילה של אבותיהם לטובת נוסח ספרד המתוקן בו השתמשו האר"י וחוגו הקרוב, בנימוק שצורת תפילה זו הגיעה ל"שער י"ג". במהלך גלות מוזע במאה ה-17 התחזקה השפעת הקבלה בתימן, לאחר שספרים רבים שביטאו את מסורת תימן הקדומה נלקחו מן היהודים והועלו באש. עובדה זו הוסיפה למשבר הקיומי גם משבר רוחני. בשובם, הגיעו לתימן דרך יהודי מצרים וארץ ישראל ספרים וסידורים מודפסים, שעד אז לא היו בתימן. הסידורים כללו נוסח שיש בו תוספות קבליות. בין הספרים שהתקבלו היה גם ספר הזוהר.
הציבור שאימץ את נוסח הספרדים של האר"י במהלך המאה ה־18 כונה לימים "שאמי". האימוץ נבע גם מאונס של עניות, כיוון שהסידורים המקוריים של יהודי תימן היו בכתב יד ולכן יקרים הרבה יותר מסידורי הדפוס שבאו מאירופה. בתקופה זו הרב שלום עראקי, נשיא קהילת יהודי תימן, היה עובר בין בתי כנסת עם סידורים בנוסח הספרדים, וביקש - ואף כפה בחלק מהמקרים - שיתפללו בנוסח זה. אחרים שמרו על נוסח התפילה של אבותיהם, בין אם קיבלו את הקבלה מבחינה תאולוגית ובין אם לאו. הרעיונות הקבליים משכו את ליבם של רוב יהודי תימן, אם כי היו גם התנגשויות בין מקובלים ושאינם מקובלים במאה ה־18, כדי להבטיח את המשך השימוש בנוסח התימני המקורי, קידם רבי יחיא צאלח (המכונה המהרי"ץ) פשרה, והציג מהדורה חדשה של נוסח התפילה של יהודי תימן שיצר. הוא פעל באופן בלעדי לפי הנוסח התימני המסורתי, ותיקן כמה תוספות לטובת למקובלים, למשל על ידי שילוב "לכה דודי". נוסח חדש זה נודע בשם בלדי (שפירושו "של המדינה", כלומר תימן), בניגוד לנוסח הספרדי המאומץ שהיה ידוע בשם שאמי (ארצישראלי או סורי). ההבחנה השפיעה גם על שאלות ההלכה היהודית. העדה הבלאדית המשיכה ללכת כמעט אך ורק אחרי הרמב"ם, בעוד הקהילה השאמית קיבלה גם את השולחן ערוך.
עם הזמן יותר ויותר מנהגים קבליים הפכו פופולריים בקרב יהודי תימן, עד כדי כך שהקהילה הבלאדית התמקמה ברובה המכריע רק סביב אזור עיר הבירה של תימן, צנעא. כיום, בארץ ישראל, אירע תהליך מעניין בקרב העדה התימנית. על אף שרוב יהדות תימן נמצאת מחוץ לתימן ובקשר הדוק יותר עם יהודים אשכנזים וספרדים, רבים ממתפללי הנוסח השאמי עזבו אותו לטובת הנוסח הבלדי ומנהגי תימן הקדומים.[דרוש מקור]
היסטוריה > היווצרות התנועה

בשנת 1869 שלחו האקדמיה הצרפתית למדעים וחברת כי"ח לתימן את המלומד הצרפתי יוסף הלוי, כדי שיחקור שם כתובות שבאיות. במהלך מסעו, אף שזו לא הייתה מטרתו המרכזית, נפגש עם כמה מחכמיה היהודים של המדינה. בין תלמידי החכמים שאיתם נפגש היו הרב קאפח, שהתעניין בעיקר בפילוסופיה יהודית, בנוסחים ובכתבי יד קדומים, בקדמות ספר הזוהר ובמקומה של הקבלה ביהדות, וחיים חבשוש, שליווהו בתימן, והתעניין בשפות דרום-ערביות, תחומים יוצאי דופן בסביבתם. במהלך סיוריו בתימן שמעו ממנו דברים חריפים על תורת הקבלה. נכדו, הרב יוסף קאפח מציין: "הצורה שבה נהג הלוי עם המתיחות המוקדמת בשתיקתו, והתפרצות המרירות הפתאומית בצירוף הקדושה והכבוד שרחשו בתימן לכל חכם מארץ־ישראל, הביאו מהפכה גמורה בנפש השלישייה כל אחד לפי דרכו. אפשר לומר שכל אותה מחלוקת שהייתה בתימן באה בסיבתו של הלוי". חוקר יהודי נוסף שביקר בתימן, אדוארד גלזר, עמד במהלך ביקוריו בתימן (בשנים 1882–1894) בקשרים עם חכמי צנעא, בהם הרב קאפח וחבשוש. לאחר ששב ממסעו בתימן, שלח לרב קאפח ספרים המבקרים את הקבלה, וכן ספרי השכלה.[דרוש מקור] למרות ביקורי הלוי וגלזר, תנועת דור דעה אינה הוקמה באופן מוחלט כתוצאה מהתערבותם, שכן הרעיונות שהיוו את היסודות לתנועה היו קיימים בקהילת יהודי תימן מאות שנים לפני כן.
תנועת דור דעה הוכרה ככוח עולה בשלהי המאה ה־19. גם הרב הראשי יחיא יצחק הלוי ורבנים נוספים שלא השתייכו לתנועת דור דעה הסתייגו מהקבלה, והם פעלו להקמת בית ספר חדש שיתנהל בדרכו של הרמב"ם, ובכך ראו עצמם כמחזירים את מסורת יהדות תימן המקורית ליושנה. הם גם לא היו מרוצים מההשפעה שיש למקובלים על מנהגים וטקסים שונים (כגון נוסח התפילה), בנוסף להשפעה חזקה של אמונות תפלות שראו כמנוגדות לדרך הרמב"ם.
כדוגמה לאחד המנהגים בהשפעת הקבלה, הרב יוסף קאפח מספר על אחד ממנהגי תימן רבים ל"חינוך הבית", לפיו היו אופים לחם רגיל ללא מלח ומכינים "שולחן ריצוי". מזמינים יותר מ־10 ילדים בני שבע או שמונה שהמתינו בחוץ, עורכים את השולחן ומפזרים עליו אפר דק; מפוררים את הלחם לחתיכות, מניחים אותם על השולחן עם האפר, יוצאים מהמטבח ואומרים לשדים: "זו המנה שלכם". זמן קצר לאחר מכן היו פותחים את דלתות הבית במהירות, והילדים היו פורצים פנימה, תופסים את החתיכות חסרות המלח ואוכלים אותן. הרב יחיא קאפח התנגד בחריפות למנהגים הללו, שלדעתו בנוסף לטיפשות שבדבר, מנהגים אלה אסורים מדאורייתא משום "דרכי האמורי".
הדרדעים ראו את המקובלים כחסרי הגיון בגישתם וחשו שהם תורמים בכך לירידה במעמדם החברתי והכלכלי של יהודי תימן.[דרוש מקור] סוגיות אלה הובילו את הרב יחיא קאפח לעמוד בראש תנועת "דור דעה". בין מטרותיו היו ההגנה וההפצה של מה שהוא ראה כצורה המקורית של היהדות, כפי שנקבעה על ידי חכמי ישראל מתקופת חז"ל עד תקופת הרמב"ם.
היסטוריה > פעילות התנועה

כנגד התגברות היבטיה המעשיים והשונים של הקבלה לסוגיה בתימן, חיבר הרב קאפח את ספרו "מלחמות ה'" ובו משנתו נגד הקבלה וספר הזוהר ובעד חזרה לרציונליזם המיימוני. מלבד מגמתו לאמץ את שיטת הרמב"ם במחשבה, בהלכה ובתפילה, הרב קאפח ביקש גם לערוך תיקונים במערכת החינוך של יהדות תימן. רבני תימן ובראשם הרב יחיא יצחק הלוי הקימו בית ספר שנקרא ״אלמכתב״, שבו למדו לצד לימודי הקודש גם פילוסופיה יהודית ועברית ודקדוקה, וכן ערבית, טורקית, מדעים, וחשבון. הרב קאפח מונה למנהלו על ידי הרב יצחק הלוי שהיה הרב הראשי.
היסטוריה > הפולמוס

פעולותיו ודעותיו של הרב קאפח ששימש כחכם באשי בתימן לזמן קצר, עוררו פולמוס רחב, שהגיע עד לרבני ירושלים מעדת הספרדים, האשכנזים, המערבים והתימנים, והם חתמו על חרם נגדם.
כמענה לספר "מלחמות ה'" של הרב קאפח, חכמי תימן השיבו בחיבור הנקרא "אמונת ה'", בחיבור זה הם השתדלו להשיב אחת לאחת על כל טענותיו של הרב קאפח כנגד ספר הזוהר וטענו כי יסודות הקבלה הם עתיקים, כדוגמת ספרות ההיכלות. יש הטוענים שאת הספר חיבר הרב יוסף צוברי בעזרת רבותיו ובראשם הרב סעיד עוזרי, אולם הפרופסור יוסף טובי הוכיח על פי מכתב מאותה התקופה כי מחבר הספר היה הרב יחיא ערוסי הלוי, מרבותיו של הרב צובירי, ולצידו כמה רבנים צנעאניים נוספים. בתשובה לחרמות חכמי ירושלים עליו, פרסם הרב קאפח חוברת תשובה בשם "עמל ורעות רוח - וחרמות ותשובתם" ואף הגיב בחרם משלו שפרסם חרם מטעמו ומטעם רבנים שהיו תלמידיו כנגד רבני ירושלים. תוך זמן קצר הפכה מחלוקת זו למחלוקת שפיצלה עמוקות את יהדות תימן בין ה'עיקשים' לבין ה'דרדעים'.
גם הראי"ה קוק התפלמס עם הרב יחיא קאפח ותפיסתו, אך מחליפת המכתבים ביניהם עולה כי הגם שהרב קוק גילה התנגדות נחרצת לדעותיו של הרב קאפח, התנגדות זו התנהלה בדרך מכובדת כיוון שהוא זיהה כי אין מדובר ב"משכיל" פורק עול, זאת בניגוד לרבני ירושלים שהפגינו כלפיו זלזול ויצאו בחרם כנגדו וכנגד הדרדעים.
למרות האמור, רבני תימן לא החרימו את הרב קאפח בפועל והמשיכו לשבת איתו בבית הדין. המאבקים ההדדיים, ההלשנות לשלטון המוסלמי והאלימות הקשה בין שני המחנות דעכו רק עם עליית יהדות תימן לישראל. עם זאת, מתחים הקשורים במחלוקת ממשיכים להתקיים.
היסטוריה > ארגון אבי דוד

בשנת ה'תר"ץ הקימו תלמידי הרב יחיא קאפח את "ארגון אבי דוד" על שמו ועל שם בנו דוד שנרצח. לארגון היו סניפים בתל אביב ובירושלים. סכסוך התחולל בין קהילת אבי דוד בתל אביב לבין קהילה סמוכה בנוסח ה"שאמי", הרב קוק התערב ודרש מהארגון שיוציא כרוז שבו יצהירו אנשיו כי הם מאמינים בזוהר. חברי הארגון בירושלים רכשו בשנת ה'תרצ"ה בית כנסת והקימו בו בהמשך תלמוד תורה, אך ננטש לאחר כמה שנים. בשנת ה'תרצ"ח יזמו חברי הארגון פיוס בין פלגי העדה, לפני הרב הרצוג והרב חרל"פ. באותה שנה פנה הארגון לרבנים הראשיים כדי למנוע את הדפסת הספר אמונות ה', שבו נכתבו דברים חריפים נגד רבם. עם השנים התנועה התפזרה, וחברי התנועה כיום משתייכים לספקטרום רחב של מגזרים, בין תלמידי הרמב"ם בציונות הדתית, שכונות תימניות אדוקות בירושלים ובכרם התימנים ואף קבוצת מתנחלים ביהודה ושומרון. חלק מבתי הכנסת של הארגון קיימים היום תחת אותו השם, ונמצאים בירושלים, תל אביב, הרצליה וחולון.